paragraph_text: Tamni znamen u romanima se o Harryju Potteru prvi put spominje u četvrtoj knjizi, Harry Potter i Plameni pehar. Tijekom svjetskog metlobojskog prvenstva izbili su neredi tijekom kojih su bivši smrtonoše mučili jednu bezjačku obitelj. Na vrhuncu zbrke i nereda na nebu se pojavio Tamni znamen i smrtonoše su se razbježali. Ubrzo nakon tog događaja kućna vila Bartemiusa Croucha, Winky, pronađena je dok je držala čarobni štapić za kojeg je čarolijom Priori Incantatem ustanovljeno da je prizvao Tamni znamen. Crouch je, gnjevan zbog tog dokaza, odmah otpustio svoju vilu.